«Kikkeren» sendte sex-meldinger om nylonstrømper
I flere av sex-meldingene var avsenderen særlig opptatt av nylonstrømper: «Sett deg litt mere til høyre, klem bryster, jeg elsker nylon kvinne ben, kanskje uten truser, savner sex», er en av tekstmeldingene mannen i 40-årene sendte. I dag blir mannen fremstilt for varetektsfengsling i Nordhordland tingrett. Politiet pågrep ham fredag i forbindelse med etterforskningen av det brutale drapet på 98 år game Hilda Feste i Os. Han er sjekket ut av drapssaken, men har i avhør innrømmet å være kikkeren som har plaget en rekke kvinner på tettstedet i Hordaland de siste månedene.Sist gang mannen ble domfelt for lignende oppførsel var i 2009. Da ble han dømt for å ha sendt en rekke tekstmeldinger med seksuelt innhold til fire kvinner på hjemstedet sitt, tre av dem bodde i nabolaget hans. Den ene kvinnen mottok 67 tekstmeldinger i løpet av noen uker. - To av kvinnene har også fortalt for retten at en mann, som de mener må ha vært tiltalte, skal ha tittet gjennom vinduene deres på kveldstid. Dette er forhold som ikke inngår i tiltalen, og det er ikke ført bevis for øvrig for disse tilfellene i retten, heter det i dommen. Etter å ha anket til lagmannsretten, ble mannen dømt til 120 timers samfunnsstraff. Han ble dømt til samfunnsstraff for lignende forhold i både 2007 og 2008. Han ble også bøtelagt for et forhold av samme type i 1994. - Står bak alle kikke-episoder Mannen har folkeregistrert adresse i et annet fylke enn Hordaland, men har det siste året oppholdt seg mye i fylket på grunn av jobben han har. Politiet mener det er han som står bak alle episodene av kikking som de har fått melding om. - Det er ingen slike episoder i området rundt Os der vi mener vi har en ukjent gjerningsmann, sier politiadvokat Ørjan Ogne til VG Nett.Politiet vil ha mannen i 40-årene fengslet på grunn av gjentakelsesfaren. - Forholdene han nå er siktet for er av samme karakter som det han er domfelt for tidligere. Nå prøver vi å få satt en stopper for dette, så får vi se om retten er enig i det, sier politiadvokat Liv Giertsen i Hordaland politidistrikt til VG Nett. Forsvarer Tore Angen sier klienten hans synes det er tungt å ha blitt knyttet opp til drapet på Hilda Feste. De vil motsette seg varetektsfengsling. - Han erkjent kikking, men om det er noe å bli varetektsfengslet for gjenstår å se, sier Angen til Bergensavisen.
I løpet av et noen uker fikk kvinnen 67 tekstmeldinger med seksuelt innhold. Mannen som sendte dem bodde bare noen hus unna.